
Esselamu alejkum


Poštovani,


Pitanje jedne sestre pa citiram: ” U braku sam već 6 godina. Suprug i ja smo sklopili predbračni ugovor sa moje strane, on se nije htio oglasiti povodom toga. Moj jedini uvjet je bio da radim. Ukratko da spomenem da sam dijete koje je izgubilo u ratu porodicu odrasla sam bez roditelja,braće, sestara i bližnjih. Samo Allah dž.š zna kroz šta sam sve prošla u životu da bi osigurala sebi školovanje, a pritom od malena sam u vjeri, pokrivena i sačuvala sam svoju čast. Tako da malo osobe ,kao što su ja, nisu navikle na podršku od drugih, čak da se i nisam udala ne bi mi bilo neobično. Problem je u tome da moj muž meni naređuje da stavim nikab, a kao takva bih izgubila posao. Ja kao supruga sam dužna biti poslušna svome mužu jer “svak odgovara za svoje stado”. Kao što rekoh posao-nikab ne idu, a moje radno mjesto ispunjava sve šerijatske uslove elhamdullilah, ja sam probala razumno i blago riješiti taj problem sa suprugom. Krenulo je od toga da mi zabranjuje da nam se djeca igraju sa nekim mojim prijateljima poslušala sam, zatim da se ja krećem po granapima šta treba on će donijeti kući kad krene sa posla. Zatim je”nailazio” na neke “greške” na mom hidžabu i to sam prešutila. Pa mi je zabranio da klanjam sunnet i sunsunet. Jer muž ima na to pravo. Ako je to tačno. Čak ni dan arefata ove godine nisam mogla ispostiti nije ni on…..da ne ulazim u detalje zašto! Čekam kada će mi i noćni ***[namaz](https://pitajucene.com/search/Namaz/questions/ "Pretraži pitanja o namazu")*** zabraniti. Neukusne šale i uvrede na moj račun neću ni spominjati ne fali ni toga. Ja šutim i trpim najviše zbog svojih curica jedna ima 3 druga 5. godina i puni im mozak da trebaju nositi makar mahramu. Djeca su to! Jednog dana moje će curice nositi in ša Allah hidžab ali djeca postavljaju svakakva pitanja, zašto i trebaju li “male smo mama”. Bojim se da moj im savjet da ne moraju kasnije bude uticao u punoljetstvu na pokrivanje. Često se osvrće na nikab ( ko dam sam ja neka ljepotica) znao je sa kim se upušta u ***[brak](https://pitajucene.com/search/Brak/questions/ "Pretraži pitanja o braku")***, i koji je moj uslov i zašto. Prijeti razvodom ja sam previše blaga i smirena tako da me ne doživljava. A da, i moja plaća ***[igra](https://pitajucene.com/search/igra/questions/ "Pretraži pitanja o igrama")*** veliku ulogu u održavanju porodice, tako da je stvarno neizbježno da dam otkaz. Mnogo sam lutala po pitanju ovoga ovo traje već pune 4. godine navršit će se 28.8…ponestaje mi snage, kako da se postavim a da ne pogriješim. Nisam do sad pravila mu neke probleme ne bih ni od sad. Posavjetovala sam se sa mnogim sestama, one vide problem u meni, a ne moju brigu i bol. Ja vam se izvinjavam na dugom tekstu,hvala Allahu na svakom stanju, ne žalim se ali bi mi savjet dobrodošao i obrazložba da li moram poslušati muža, šta je sa tim ugovorom? Vas i vaš tim Allah da nagradi i sačuva.  

Es-selamu alejum ve rahmetullah ve berekatuhu” 


* 
* 
* 
* 
* 
* 
* 

 
Predbračni ugovor

Alejkumusselam.  

U ovom pitanju je postavljeno mnoštvo raznih pitanja na koja ako bi se odgovorilo, to bi uzelo mnogo vremena, te zbog toga nije moguće da se sve ovo komentariše.  

Jedino se može napisati opći odgovor, na osnovu ukupnog dojma o svemu napisanom.  

Kao prvo, mislim da sestre sa kojima si se savjetovala, a koje su ti rekle da vide problem u tebi, su upravu.  

Drugo, postupanje tvoga muža i njegovi zahtjevi prema tebi su šerijatski ispravni u globalu.  

Treće, stekao sam opći dojam da ti slabo poznaješ vjerske propise, i da imaš pogrešna poimanja o nekim stvarima, poput tvog reagovanja na pripremanje muža kćerki da se pokriju (šta će ih drugo savjetovati od malena nego na pokrivanje, pa neće ih savjetovati na miniće, muziku, harame).  

Mnoga pitanja koja si spomenula su nedorečena i neprecizna, i traže podpitanja.  

A oko svih detalja koje si spomenula, oni se ne mogu odgovoriti ovim putem, nego poslušaj moja predavanja, pročitaj tekstove, a imam ih na sve spomenute teme. 


Ve billahi tevfik


